Fangatau

Fangatau (pôvodným menom Nakai-erua) je malý atol v súostroví Tuamotu vo Francúzskej Polynézii. Je vzdialený 902 km východo-severovýchodným smerom od Tahiti a pomerne izolovaný od ostatných atolov súostrovia. Najbližším susedom je atol Fakahina, približne 73 km východo-juhovýchodným smerom. Má oválny tvar "fazule" s dĺžkou 8 km a maximálnou šírkou 3,5 km. Celková plocha atolu je 22,2 km², z toho súš 6 km². Koralový útes takmer úplne uzatvára lagúnu. História Na atole sa našlo viacero zvyškov pôvodnej polynézskej kultúry, zväčša sú to kamenné bloky a zvyšky rôznych obetných alebo ceremoniálnych miest, napr. Marae Papaterangi, Marae Kouturere, Ramapohia, Poureva a i. Prvý písomný záznam o objave je z 10. júla 1820 od ruského moreplavca Faddeja F. Bellinsgauzena, ktorý atol objavil na lodi Vostok a pomenoval ho ako "Arakcheev". Neskôr 2. marca 1824 atol navštívil aj Otto von Kotzebue. Súčasnosť V roku 1978 bol otvorené letisko s novou, 1 200 m dlhou, spevnenou pristávacou dráhou, neskôr vyasfaltovanou a predĺženou na 1 400 m. Hlavným centrom je osada Teana, v ktorej v roku 2007 zaviedli vodovod, zatiaľ s nepitnou vodou. Atol nemá splavný prístup až do lagúny, ale pre účely dopravy a zásobovania umelo prehĺbený 15 m široký vjazd do chráneného prístavu vnútri útesu. Ekonomika komunity závisí od pomaly sa rozvíjajúceho turizmu, produkcie kopry a produktov mora, najmä lovom menšej verzie lastúrnika rozďava obrovská (Tridacna gigas). Referencie Pozri aj Zoznam letísk vo Francúzskej Polynézii Externé odkazy Archív zoznamu atolov na OceanDots Zoznam pôvodných názvov ostrovov Puamotu Archivované 2012-02-10 na Wayback Machine Biodiverzita polynézskych atolov Archivované 2008-05-16 na Wayback Machine Zaujímavé miesta na atole podľa Tahiti Heritage Zdroj Tento článok je čiastočný alebo úplný preklad článku Fangatau na anglickej Wikipédii.